KORONARNI KLUB MEŽIŠKE DOLINE

Ob Suhi 11, Ravne na Koroškem

**ZAPISNIK**

**5. seje odbora, ki je bila v ponedeljek 5.9.2018 v ZD Ravne**

**Prisotni:**

-člani odbora: Ivan Žagar, Mojca Črešnik,

 -vodje skupin: Silvester Krajnc, Jožica Permanšek (nam.), Franc Fužir, Nino

 Komprej(nam.), Friderik Ločičnik in Berta Mlakar

-drugi člani odbora: prim. Cirila Slemenik Pušnik, Peter Kordež

-odsotni: Adi Ravtar in Vinko Gostenčnik

-opravičeno odsotni: Marjan Orlič

1. točka:

**Zapisnik 4 seje odbora.**

Med opravičeno odsotne dodajamo Marjana Orliča. Odbor potrjuje zapisnik 4. seje odbora. Sklepi so uresničeni ali so v izvajanju.

2. točka:

**Finančno stanje Kluba.**

Finančno stanje omogoča normalno delo Kluba.

3. točka:

**Stanje članstva.**

Trenutno ima Klub 433 članov.

Vodje so oddali 6,00 € prispevkov za majice in 35,00 € članarine za leto 2018.

Odbor podpira ustanovitev nove skupine Kluba v KS Strojnska reka. Interes bomo ugotavljali na jesenskem predavanju prim. Cirile.

Ugotavljali bomo tudi interes za ustanovitev skupine mlajših srčno žilnih bolnikov, ki bi združevala mlajše bolnike iz celega Kluba in bi za njih pripravili prilagojen program telesne vadbe in drugih fizičnih aktivnosti.

4. točka:

**Vprašanja prim.Cirili.**

Na prvem pogovoru s prim. Cirilo smo se pogovarjali o številnih vprašanjih uresničevanja zdravstvenih pravic srčno žilnih bolnikov:

-prim. Cirila nas je seznanila z značilnostmi in nevarnostmi kardiomiopatije-okvare srčne mišice o kateri piše v zadnji št. GLASILA. Mi laiki lahko to razumemo kot upoštevanje dednih značilnosti v kombinaciji z infarktom, zastojem, popuščanjem, tlakom, osteoporozo itd. Smrtnost je v tej kombinaciji visoka, kar v 50% nenadna. Mi lahko storimo to, da zdravnike opozarjamo na svojo dedno obremenjenost saj je bilo že do sedaj znano, da, če so starši doživeli srčno žilne zaplete pred 60 leti starosti so njihovi potomci bolj ogroženi. Preberimo prispevek prim. Cirile in bodimo pozorni na svojo dedno obremenjenost, ki so jo potrdile številne raziskave po svetu.

-glede vprašanja člana, kdaj lahko pričakuje napovedano obravnavo na konziliju v

UKC Lj. je povedala, da so tudi za te nujne primere čakalne dobe od 2 do 3 mesece.

-na vprašanje, kaj pomeni » Paraliza glasilk in larinksa« je povedala, da to lahko

pomeni tudi trajno izgubo glasu.

-glede opuščanja zdravila Nitro-Dur (nalepke) je povedala, da lahko zdravnik napiše

 nadomestilo zdravilo.

-seznanili smo jo, da bomo napisali protest glede uvrščanja kontrolnih pregledov srčnih bolnikov na redne čakalne liste. To povzroča, da težki srčni bolniki zamujajo nujne preglede. Predlagamo, da tudi za srčno žilne bolnike Bolnišnica Slovenj Gradec uvede določanje terminov za naslednji pregled ob zadnjem pregledu in ga zapiše na »Izpis aktivnosti«. Kot je praksa za sladkorne bolnike in nekatere druge kronične bolnike ter številne druge bolnišnice.

-prim. Cirila nas je obvestila o delovanju antikaugolantne ambulantne.

5. točka:

**Evidentiranje kandidata za novega predsednika Kluba.**

Zaradi slabšanja zdravstvenega stanja (pešanje srca in sluha, pozabljivost, nervoza) dosedanjega predsednika Kluba in njegovega nepreklicnega odstopa ob izteku tega mandata (marca 2019) je odbor evidentiral kandidata za novega predsednika Kluba.

To je Alojz Ovnič, član skupine Prevalje, ki tudi pristaja na kandidaturo. Odbor se strinja, da s spremembo Statuta Kluba uvedemo dva podpredsednika Kluba in da se na to mesto izvolita dosedanji predsednik in njegov namestnik Peter. S temi rešitvami bomo obogatili delo Kluba in zadržali, kar je bilo do sedaj uspešno.

6. točka:

**Izlet 2018.**

Za organizacijo izleta v Dolino Soče smo pridobili ponudbe od Autentice, bivšega Izletnika in Relaksa.

Odbor se je odločil, da sklenemo pogodbo z Relaksom. Zaradi predlaganega programa, konkurenčne cene, možnosti plačila in komunikacije.

Izlet bo v soboto 6. oktobra 2018, prispevek udeleženca je 20 € (vključno z kosilom), odhod ob 6.00, prihod okrog 22.00. Rok prijave je 20. september, udeleženci oddajo prispevek vodjem skupin najkasneje na dan izleta. Izlet bo ob vsakem vremenu.

7. točka:

**Razno.**

Uredbo o varovanju osebnih podatkov bomo uresničili, ko dobimo navodila iz Zveze.

Vodje skupin bodo poslali predloge za zdravstvena predavanja za naslednjih 6 mesecev. Prim. Cirila bo v tem času imela pogovore s člani po vseh skupinah Kluba.

Z direktorjem ZD Ravne se bomo pogovarjali o uporabi osebnega avtomobila za potrebe srčno žilnih bolnikov.

Ravne 7.9.2018 Zapisal: Ivan.